cyanic-selkie/wikianc huggingface dataset:
พาณิภัค วงศ์พัฒนกิจ
พ.ศ. 2558
เข้าร่วมการแข่งขันเทควันโดชิงแชมป์โลก รายการ "WTF World Taekwondo Championships 2015" รุ่นไม่เกิน 46 กก.หญิง ที่ประเทศรัสเซีย ผลจากการแข่งขันในรอบแรก เป็นฝ่ายชนะคะแนนนักกีฬาจากฟิลิปปินส์ 19-3 รอบสองชนะคะแนนนักกีฬาจากตูนิเซีย 3-1 รอบก่อนรองชนะเลิศ ชนะคะแนนนักกีฬาจากมองโกเลีย 8-1 รอบรองชนะเลิศ ชนะคะแนนนักกีฬาจากบราซิล 8-4 รอบชิงชนะเลิศ ชนะคะแนนนักกีฬาจากยูเครน โดยการนับคะแนนจากเกราะไฟฟ้า เนื่องจากนักกีฬาทั้งสองฝ่ายมีคะแนนเท่ากันในยกซัดเดนเดธ ผลการตัดสินทำให้พาณิภัคคว้าเหรียญทอง รุ่นไม่เกิน 46 กก.หญิง เป็นแชมป์เทควันโดโลกคนที่ 4 ของไทยต่อจากรังสิญา นิสัยสม ชัชวาล ขาวละออ และชนาธิป ซ้อนขำ นอกจากนี้ยังเป็นหนึ่งในนักกีฬาเทควันโดที่เข้าร่วมการแข่งขัน รายการ "Australian Open 2015" ที่เมืองเมลเบิร์น ประเทศออสเตรเลีย คว้าเหรียญทอง รุ่นไม่เกิน 46 กก.หญิง ซึ่งเป็นการแข่งขันเพื่อเก็บสะสมคะแนนในการจัดอันดับโลก หรือ G2 จากนั้นเข้าร่วมการแข่งขันเทควันโด รายการ "โคเรีย โอเพ่น 2015" ที่เมืองชุนชอน ประเทศเกาหลีใต้ คว้าเหรียญทองแดง รุ่นไม่เกิน 46 กก.หญิง ซึ่งเป็นการแข่งขันเพื่อเก็บสะสมคะแนนในการจัดอันดับโลก หรือ G2 ต่อมาเข้าร่วมการแข่งขันเทควันโด รายการ "2015 WTF World Grand Prix Series 1" รุ่นไม่เกิน 49 กก.หญิง ที่กรุงมอสโก ประเทศรัสเซีย ร่วมกับชนาธิป ซ้อนขำ รุ่นไม่เกิน 49 กก.หญิง รามณรงค์ เสวกวิหารี รุ่นไม่เกิน 58 กก.ชาย และเข้าร่วมการแข่งขันเทควันโด รายการ "Indonesia Open Taekwondo Championship 2015" ที่เมืองเปกันบารู ประเทศอินโดนีเซีย โดยเป็นฝ่ายชนะคะแนนชนาธิป ซ้อนขำ คว้าเหรียญทอง รุ่นไม่เกิน 49 กก.หญิง
เข้าร่วมการแข่งขันเทควันโด รายการ "2015 WTF World Grand Prix Series 2" รุ่นไม่เกิน 49 กก.หญิง ที่เมืองซัมซุน ประเทศตุรกี เป็นการแข่งขันเพื่อเก็บสะสมคะแนนในการจัดอันดับโลก หรือ G4 ร่วมกับนักกีฬาเทควันโดทีมชาติไทย จำนวน 4 คน ประกอบด้วย ชนาธิป ซ้อนขำ รุ่นไม่เกิน 49 กก.หญิง รังสิญา นิสัยสม รุ่นไม่เกิน 57 กก.หญิง รามณรงค์ เสวกวิหารี รุ่นไม่เกิน 58 กก.ชาย พีระเทพ ศิลาอ่อน รุ่นไม่เกิน 80 กก.ชาย พาณิภัคชนะผ่านเข้ารอบ 32 คน รอบ 16 คน เป็นฝ่ายชนะคะแนนนักกีฬาจากตุรกี 20-6 รอบก่อนรองชนะเลิศ ชนะคะแนนนักกีฬาจากบราซิล 13-0 รอบรองชนะเลิศ ชนะคะแนนนักกีฬาจากรัสเซีย 13-3 รอบชิงชนะเลิศ พ่ายคะแนนนักกีฬาจากจีน 24-12 คว้าเหรียญเงิน รุ่นไม่เกิน 49 กก.หญิง
เข้าร่วมการแข่งขันเทควันโด รายการ "2015 WTF World Grand Prix Series 3" รุ่นไม่เกิน 49 กก.หญิง ที่เมืองแมนเชสเตอร์ ประเทศอังกฤษ ร่วมกับชนาธิป ซ้อนขำ ซึ่งเข้าร่วมการแข่งขันในรุ่นเดียวกัน และเข้าร่วมการแข่งขันเทควันโด รายการ "21st Croatia Open 2015" หรือ G1 รุ่นไม่เกิน 49 กก.หญิง ร่วมกับชนาธิป ซ้อนขำ ที่เมืองซาเกร็บ ประเทศโครเอเชีย รอบชิงชนะเลิศ เป็นฝ่ายชนะคะแนนชนาธิป ซ้อนขำ คว้าเหรียญทอง รุ่นไม่เกิน 49 กก.หญิง
เข้าร่วมการแข่งขันเทควันโด รายการ "2015 WTF World Grand Prix Final" ที่ประเทศเม็กซิโก เป็นรายการแข่งขันเทควันโดสนามสุดท้ายที่จัดขึ้นเพื่อเก็บสะสมคะแนน หรือ G8 ซึ่งมีเพียงนักกีฬาเทควันโดอันดับที่ 1-8 ในรุ่นที่มีการแข่งขันโอลิมปิกเกมส์มาประลองฝีมือกัน เพื่อคว้าโควต้าเข้าร่วมการแข่งขัน "โอลิมปิกเกมส์ 2016" ที่กรุงรีโอเดจาเนโร ประเทศบราซิล การแข่งขันครั้งนี้พาณิภัคเข้าร่วมการแข่งขันกับชนาธิป ซ้อนขำ ในรุ่นไม่เกิน 49 กก.หญิง ซึ่งเป็นการแข่งขันที่นักกีฬาไทยจะต้องมาต่อสู้กันเอง ผลการแข่งขันในรอบแรก เป็นฝ่ายชนะคะแนนชนาธิป ซ้อนขำ 2-0 รอบสองพ่ายคะแนนนักกีฬาจากจีน 3-15 ดังนั้นต้องทำการแข่งขันอีกครั้งเพื่อชิงเหรียญทองแดง โดยพบกับนักกีฬาจากเม็กซิโก ผลการแข่งขันพาณิภัคเป็นฝ่ายชนะคะแนน 4-2 คว้าเหรียญทองแดง รุ่นไม่เกิน 49 กก.หญิง
พ.ศ. 2559
ในปี 2559 เข้าร่วมการแข่งขันเทควันโด รายการ "US Open Taekwondo Championships 2016" รุ่นไม่เกิน 49 กก.หญิง ที่รัฐเนวาดา ประเทศสหรัฐอเมริกา ร่วมกับนักกีฬาเทควันโดทีมชาติไทย จำนวน 4 คน ประกอบด้วย ชนาธิป ซ้อนขำ รุ่นไม่เกิน 53 กก.หญิง พรรณนภา หาญสุจินต์ รุ่นไม่เกิน 57 กก.หญิง เทวินทร์ หาญปราบ รุ่นไม่เกิน 58 กก.ชาย ณัฐวีร์ กล่อมพงษ์ รุ่นไม่เกิน 63 กก.ชาย พาณิภัคชนะผ่านเข้ารอบ 32 คน รอบ 16 คน ชนะคะแนนนักกีฬาจากแคนาดา 21-1 รอบ 8 คน ชนะคะแนนนักกีฬาจากไต้หวัน 7-5 รอบรองชนะเลิศ ชนะคะแนนนักกีฬาจากโคลัมเบีย 9-3 รอบชิงชนะเลิศ ชนะคะแนนนักกีฬาจากเม็กซิโก 15-3 คว้าเหรียญทอง รุ่นไม่เกิน 49 กก.หญิง ต่อมาเข้าร่วมการแข่งขันเทควันโด รายการ "Fujairah Open 2016" รุ่นไม่เกิน 49 กก.หญิง ที่รัฐฟุญัยเราะฮ์ ประเทศสหรัฐอาหรับเอมิเรตส์ โดยชนะผ่านเข้ารอบ 16 คน รอบก่อนรองชนะเลิศ ชนะคะแนนนักกีฬาจากอินโดนีเซีย 7-0 รอบรองชนะเลิศ ชนะคะแนนนักกีฬาจากคาซัคสถาน 17-5 รอบชิงชนะเลิศ ชนะคะแนนนักกีฬาจากบราซิล 8-5 คว้าเหรียญทอง รุ่นไม่เกิน 49 กก.หญิง
พาณิภัคเป็นหนึ่งในนักกีฬาเทควันโดที่เดินทางไปเก็บตัวฝึกซ้อมที่ประเทศเกาหลีใต้เป็นเวลา 1 เดือน ร่วมกับนักกีฬาเทควันโดทีมชาติไทย จำนวน 7 คน ประกอบด้วย ชนาธิป ซ้อนขำ พรรณนภา หาญสุจินต์ รังสิญา นิสัยสม เทวินทร์ หาญปราบ ณัฐวีร์ กล่อมพงษ์ อัครินทร์ กิจวิจารณ์ พีระเทพ ศิลาอ่อน ต่อมาเข้าร่วมการแข่งขันเทควันโดชิงแชมป์เอเชีย รายการ "Asian Taekwondo Championships 2016" รุ่นไม่เกิน 49 กก.หญิง ที่เมืองปาไซ ประเทศฟิลิปปินส์ ผลการแข่งขันรอบแรก ชนะคะแนนนักกีฬาจากคาซัคสถาน 15-0 รอบก่อนรองชนะเลิศ ชนะคะแนนนักกีฬาจากฮ่องกง 29-3 รอบรองชนะเลิศ ชนะคะแนนนักกีฬาจากเวียดนาม 7-4 รอบชิงชนะเลิศ ชนะคะแนนนักกีฬาจากเกาหลีใต้ในยกซัดเดนเดธ คว้าเหรียญทอง รุ่นไม่เกิน 49 กก.หญิง และเข้าร่วมการแข่งขันเทควันโด รายการ "Austrian Open 2016" คว้าเหรียญทอง รุ่นไม่เกิน 49 กก.หญิง ที่เมืองอินส์บรุค ประเทศออสเตรีย
พาณิภัคได้รับการคัดเลือกจากสมาคมกีฬาเทควันโดแห่งประเทศไทย เข้าร่วมการแข่งขัน "โอลิมปิกเกมส์ 2016" รุ่นไม่เกิน 49 กก.หญิง ที่กรุงรีโอเดอจาเนโร ประเทศบราซิล ร่วมกับนักกีฬาเทควันโดทีมชาติไทย จำนวน 2 คน ประกอบด้วย พรรณนภา หาญสุจินต์ รุ่นไม่เกิน 57 กก.หญิง เทวินทร์ หาญปราบ รุ่นไม่เกิน 58 กก.ชาย และสามารถคว้าเหรียญทองแดง รุ่นไม่เกิน 49 กก.หญิง มาครองได้สำเร็จ เป็นนักกีฬาเทควันโดหญิงคนที่ 4 ของไทย ที่คว้าเหรียญรางวัลในการแข่งขันกีฬาโอลิมปิกเกมส์
พ.ศ. 2560
ในปี 2560 พาณิภัคเข้าร่วมการแข่งขันเทควันโด รายการ "US Open Taekwondo Championships 2017" คว้าเหรียญทอง รุ่นไม่เกิน 53 กก.หญิง ที่เมืองลาสเวกัส ประเทศสหรัฐอเมริกา รอบชิงชนะเลิศเป็นฝ่ายชนะคะแนนนักกีฬาจากเซอร์เบีย 24-7 การแข่งขันครั้งนี้พาณิภัคได้รับเหรียญรางวัลร่วมกับนภาพร จรณวัต เหรียญทอง รุ่นไม่เกิน 49 กก.หญิง และเทวินทร์ หาญปราบ เหรียญเงิน รุ่นไม่เกิน 58 กก.ชาย
ยัญ
ยัญ หรือ ยญ (यज्ञ) ในศาสนาฮินดูหมายถึงพิธีกรรมที่กระทำต่อหน้ากองไฟ ส่วนใหญ่มีมนตร์ประกอบ ยัญเป็นพิธีกรรมแบบพระเวท มีอธิบายอยู่ในส่วนพราหมณัมของพระเวท และในยชุรเวท พิธีกรรมพัฒนาขึ้นมาจากการเซ่นไว้และบวงสรวงแก่กองไฟ มาเป็นพิธีกรรมศักดิ์สิทธิ์ที่เป็นการถวายบูชาแด่พระอัคนี
เนื้อหาในอุปนิษัทพระเวทส่วนที่เกี่ยวข้องกับยัญจะเรียกว่า "กรรมกัณฑ์" (ส่วนทำงาน) เพื่อให้แตกต่างจากส่วน "ญาณกัณฑ์" (ส่วนความรู้) การประกอบพิธียัญที่สมบูรณ์เป็นส่วนสำคัญหนึ่งของสำนักมิมังสาในปรัชญาฮินดู นอกจากนี้ยัญยังมีบทบาทสำคัญในพิธีกรรมเปลี่ยนผ่านของฮินดู เช่นงานแต่งงาน
ศัพทมูล
"ยญ" (यज्ञ) มีรากมาจากคำในภาษาสันสกฤต "ยช" (yaj) แปลว่า 'การยูชา ชื่นชม ยกย่อง เคารพ' ปรากฏในวรรณกรรมพระเวทยุคแรก อายุมากกว่า 2000 ปีก่อนริสต์กาล ในฤคเวท, ยชุรเวท (คำว่า "ยชุรเวท" ก็มาจากราก "ยช" เดียวกัน) และคัมภีร์อื่น ๆ ใช้คำว่ายัญหมายถึง "การบูชา การแสดงความเคารพ การสวดบูชา" ไปจนถึงความหมายเดียวกับ "การบูชายัญ" ในความหมายภาษาไทยปัจจุบัน ในวรรณกรรมยุคหลังพระเวท ยัญใช้เรียกพิธีกรรมใดก็ตามที่มีการประกอบพิธีในทางสัญลักษณ์
ในขณะที่ภาษาไทยปัจจุบัน "ยัญ" ดังที่ปรากฏในคำว่า "บูชายัญ" หมายถึง "การบูชาของพราหมณ์อย่างหนึ่ง การเซ่นสรวงด้วยวิธีฆ่าคนหรือสัตว์เป็นเครื่องบูชา"
จรัสฤทธิ์ จันทรสุรินทร์
นายจรัสฤทธิ์ จันทรสุรินทร์ (เกิด 16 เมษายน พ.ศ. 2510) อดีตสมาชิกสภาผู้แทนราษฎรลำปาง เขต 3 ได้รับการเลือกตั้งเป็นสมาชิกสภาผู้แทนราษฎรครั้งแรกในปี พ.ศ. 2550 ในสังกัดพรรคพลังประชาชน ปัจจุบันสังกัดพรรคเพื่อไทย
ประวัติ
จรัสฤทธิ์ จันทรสุรินทร์ เกิดเมื่อวันที่ 16 เมษายน พ.ศ. 2510 เป็นบุตรของนายพินิจ จันทรสุรินทร์ อดีตรัฐมนตรีว่าการกระทรวงเกษตรและสหกรณ์ และนางจุไรรัตน์ มีพี่น้อง 3 คน หนึ่งในนั้นคือนายอิทธิรัตน์ จันทรสุรินทร์ อดีต ส.ส.ลำปาง เขต 4 พรรคเพื่อไทย
ปลาช่อนเหนือ
ปลาช่อนเหนือ หรือ ปลาช่อนอากัส หรือ ปลาช่อนจีนลายจุด (Northern snakehead, Amur snakhead, Eastern snakehead; ) ปลาน้ำจืดชนิดหนึ่ง ในวงศ์ปลาช่อน (Channidae)
เป็นปลาช่อนชนิดหนึ่ง ที่พบกระจายพันธุ์ในซีกโลกทางเหนือและเอเชียตะวันออก ในที่ ๆ มีอุณหภูมิหนาวเย็น เช่น รัสเซีย, คาบสมุทรเกาหลี และจีน มีขนาดโตเต็มที่ประมาณ 90 เซนติเมตร เป็นปลาทีมีอุปนิสัยดุร้าย กินอาหารไม่เลือก ปรับตัวให้เข้ากับถิ่นที่อยู่อาศัยได้เป็นอย่างดี แพร่ขยายพันธุ์ด้วยการทำรังวางไข่ครั้งละมากกว่า 15,000 ฟอง โดยที่ปลาทั้งคู่จะช่วยกันดูแลลูกปลาด้วยตนเอง
จรัสฤทธิ์ จันทรสุรินทร์
สมาชิกสภาผู้แทนราษฎร
จรัสฤทธิ์ จันทรสุรินทร์ ได้รับการเลือกตั้งเป็นสมาชิกสภาผู้แทนราษฎรมาแล้ว 3 สมัย คือ
ปลาช่อนเหนือ
เป็นปลาที่นิยมรับประทานกันในร้านอาหาร หรือภัตตาคารทั่วไปในจีน, ไต้หวัน และฮ่องกง ในวัฒนธรรมเกาหลี ปลาช่อนเหนือมีชื่อเรียกในภาษาเกาหลีว่า "คามุลฉิ" (가물치; Gamulchi) ใช้เป็นอาหารยอดนิยมเพื่อสุขภาพ และเป็นสัญลักษณ์ของการมีอายุยืนยาว
ปลาช่อนเหนือมีราคาซื้อขายที่ถูก และถูกนำไปแพร่กระจายพันธุ์จนเป็นปัญหาสิ่งแวดล้อมในฐานะชนิดพันธุ์ต่างถิ่นในหลายพื้นที่ ไม่นิยมเลี้ยงเป็นปลาสวยงาม ยกเว้นในตัวที่มีสีขาวเงางามทั้งตัวเหมือนพลาตินัม ที่พบในมณฑลเสฉวน ซึ่งมีราคาซื้อขายที่แพง นอกจากนี้แล้ว ปลาช่อนเหนือยังมีปลาช่อนอีกชนิดหนึ่งที่มีลักษณะใกล้เคียงกันคือ ปลาช่อนมาคูลาต้า (C. maculata) ซึ่งมีขนาดลำตัวสั้นกว่า และป้อมสั้นกว่า จุดแต้มบนลำตัวมีขนาดเล็กกว่า และกระจายไม่เป็นระเบียบ
เอดัวร์ ดาลาดีเย
เอดัวร์ ดาลาดีเย (18 มิถุนายน ค.ศ. 1884 – 10 ตุลาคม ค.ศ. 1970) เป็นนักการเมืองฝ่ายสังคมนิยมหัวรุนแรง (กลาง-ซ้าย) ชาวฝรั่งเศส และนายกรัฐมนตรีฝรั่งเศส เขาเป็นผู้ลงนามในความตกลงมิวนิก อันเป็นจุดเริ่มต้นของการปะทุขึ้นของสงครามโลกครั้งที่สอง
ดาลาดีเยเกิดที่เมืองคาร์เปนทราสและเขาได้เริ่มอาชีพทางการเมืองในช่วงก่อนสงครามโลกครั้งที่หนึ่ง ในระหว่างสงครามโลกครั้งที่หนึ่ง เขาได้ร่วมต่อสู้ในแนวรบด้านตะวันตก และได้รับเหรียญกล้าหาญในการรับใช้ชาติของเขา เมื่อสงครามโลกยุติลง เขากลายเป็นผู้นำแห่งพรรคหัวรุนแรงและนายกรัฐมนตรีตั้งแต่ ค.ศ. 1933 จนถึง ค.ศ. 1934 ดาลาดีเยดำรงตำแหน่งรัฐมนตรีว่าการกระทรวงกลาโหมตั้งแต่ ค.ศ. 1936 จนถึ ค.ศ. 1940 และกลับมาดำรงตำแหน่งนายกรัฐมนตรีอีกครั้งใน ค.ศ. 1938 ในขณะที่เป็นหัวหน้ารัฐบาล เขาได้ขยายรัฐสวัสดิการของฝรั่งเศสใน ค.ศ. 1939
ดาลาดีเยได้ลงนามในความตกลงมิวนิกใน ค.ศ. 1938 พร้อมกับ เนวิล เชมเบอร์ลิน เบนิโต มุสโสลินี และอดอล์ฟ ฮิตเลอร์ ซึ่งเป็นข้อตกลงเพื่อให้นาซีเยอรมนีควบคุมพื้นที่ซูเดเทินลันท์ หลังจากฮิตเลอร์สั่งบุกโปแลนด์ใน ค.ศ. 1939 สหราชอาณาจักรและฝรั่งเศสจึงได้ประกาศสงครามกับเยอรมนี ในช่วงสงครามลวง ฝรั่งเศสล้มเหลวในการช่วยเหลือฟินแลนด์เพื่อต่อต้านการรุกรานจากสหภาพโซเวียตระหว่างสงครามฤดูหนาว นำไปสู่การลาออกจากตำแหน่งของดาลาเดียร์เมื่อวันที่ 21 มีนาคม ค.ศ. 1940 และ ปอล แรโน ได้ขึ้นดำรงตำแหน่งนายกรัฐมนตรีแทนเขา ดาลาดีเยยังคงเป็นรัฐมนตรีว่าการกระทรวงกลาโหมจนกระทั่งวันที่ 19 พฤษภาคม เมื่อฝรั่งเศสพ่ายแพ้แก่เยอรมนีที่เซอด็อง
หลังจากความพ่ายแพ้ของฝรั่งเศส ดาลาดีเยถูกกล่าวหาว่าพยายามขายชาติโดยรัฐบาลวีชี ระหว่างการพิจารณาคดี ดาลาดีเยถูกเปลี่ยนที่กุมขังอยู่หลายครั้ง รวมทั้งค่ายกักกันบูเคินวัลท์ด้วย จนในที่สุด หลังจากยุทธการยึดปราสาทอิทเทอร์ ดาลาดีเยกลับมาทำอาชีพทางการเมืองอีกครั้งในฐานะสมาชิกสภาผู้แทนราษฎรแห่งฝรั่งเศสตั้งแต่ ค.ศ. 1946 จนถึง ค.ศ. 1958 เขาถึงแก่อสัญกรรมที่ปารีสใน ค.ศ. 1970
ฟุตบอลชิงแชมป์สโมสรโลก 2016 นัดชิงชนะเลิศ
การแข่งขัน ฟุตบอลชิงแชมป์สโมสรโลก 2016 นัดชิงชนะเลิศ เป็นการแข่งขันนัดชิงชนะเลิศของ ฟุตบอลชิงแชมป์สโมสรโลก 2016, เป็นทัวร์นาเมนต์ฟุตบอลที่เป็นเจ้าภาพโดย ประเทศญี่ปุ่น. ครั้งนี้เป็นนัดชิงชนะเลิศครั้งที่ 12 ของ ฟุตบอลชิงแชมป์สโมสรโลก, ทัวร์นาเมนต์ที่มีการจัดขึ้นโดยฟีฟ่าระหว่างสโมสรที่เป็นผู้ชนะจากแต่ละทีมแต่ละสมาพันธ์จากหกทวีป, เช่นเดียวกับแชมป์ลีกจากชาติเจ้าภาพ.
รอบชิงชนะเลิศเป็นการตัดสินกันระหว่าง สโมสรจากสเปน เรอัลมาดริด, เป็นตัวแทนของ ยูฟ่า ในฐานะครองแชมป์ของ ยูฟ่าแชมเปียนส์ลีก และสโมสรจากญี่ปุ่น คาชิมะ แอนท์เลอร์ส, เป็นตัวแทนของชาติเจ้าภาพ. จะลงเล่นที่ อินเตอร์เนชั่นแนล สเตเดี้ยม โยโกฮามะ ในเมือง โยโกฮามะ เมื่อวันที่ 18 ธันวาคม พ.ศ. 2559.
ภูมิหลัง
คาชิมะ แอนท์เลอร์ส กลายเป็นสโมสรแรกในทวีปเอเชียที่ผ่านเข้าสู่นัดชิงชนะเลิศของฟุตบอลชิงแชมป์สโมสรโลกโดยสามารถเอาชนะทีมชนะเลิศของโกปาลีเบร์ตาโดเรส อัตเลตีโก นาซีอองนาล 3–0. มันเป็นครั้งแรกที่สโมสรจากทวีปเอเชียสามารถเอาชนะทีมจากฝั่งทวีปอเมริกาใต้ได้ในประวัติศาสตร์ของการแข่งขัน, และเป็นครั้งที่สามที่ทีมจากทวีปอเมริกาใต้ไม่ได้ผ่านเข้ารอบสำหรับนัดชิงชนะเลิศ.
เรอัลมาดริด
เรอัลมาดริด เข้าสู่การแข่งขันในรอบรองชนะเลิศ, เผชิญหน้ากับทีมจากเม็กซิโก และเป็นทีมชนะเลิศ คอนคาแคฟ แชมเปียนส์ ลีก อเมริกา. การีม แบนเซมา เป็นผู้เปิดสกอร์แรกสำหรับเรอัลในครึ่งเวลาแรกช่วงทดเวลาบาดเจ็บ, ทำให้ทีมของพวกเขาเป็นฝ่ายขึ้นนำไปก่อนพัก. คริสเตียโน โรนัลโด เป็นผู้ยิงประตูปิดท้ายด้วยชัยชนะ 2–0 และได้เป้าหมายเข้าสู่รอบชิงชนะเลิศของ โลส บลังโกส กับประตูในครึ่งเวลาหลังช่วงทดเวลาบาดเจ็บ.
คาชิมะ แอนท์เลอร์ส
คาชิมะ แอนท์เลอร์ส เริ่มต้นทัวร์นาเมนต์ในรอบเพลย์ออฟสำหรับรอบก่อนรองชนะเลิศ, เผชิญหน้ากับทีมจากนิวซีแลนด์ ออกแลนด์ ซิตี, ทีมชนะเลิศของ โอเอฟซี แชมเปียนส์ ลีก. ออกแลนด์ เปิดประตูแรกจากการทำประตูของ คิม แด-วูก ในนาทีที่ 50. สิบเจ็ดนาทีต่อมา, ชุเฮะอิ อะกะซะกิ ตามตีเสมอให้กับทีมเจ้าภาพ. สองนาทีที่เหลืออยู่, มุ คะนะซะกิ เป็นผู้คว้าชัยชนะให้กับทีม, ส่งผลให้ คาชิมะ ผ่านเข้าสู่รอบก่อนรองชนะเลิศด้วยผลชนะ 2–1.
ในรอบก่อนรองชนะเลิศ, เดอะ แอนท์เลอร์ส เผชิญหน้ากับทีมชนะเลิศจาก ซีเอเอฟ แชมเปียนส์ ลีก และทีมแชมป์แอฟริกาใต้ มาเมโลดี ซันดาวน์ส. ยะสุชิ เอ็นโดะ เป็นผู้เปิดสกอร์แรกในนาทีที่ 63 ส่งให้คาชิมะขึ้นนำไปก่อน, ก่อนที่ ชุเฮะอิ อะกะซะกิ จะเป็นผู้ทำประตูอีกหนึ่งลูกกับสองนาทีที่เหลือเพื่อรักษาสกอร์ให้ทีมเอาชนะไปได้ 2–0 และทะลุเข้าสู่รอบรองชนะเลิศ.
ในรอบรองชนะเลิศ, คาชิมะต้องมาพบกับ ทีมชนะเลิศ โกปา ลีเบร์ตาโดเรส, อัตเลติโก นาซิอองนาล ของ โคลอมเบีย. ในนาทีที่ 33, ผู้ตัดสินจากฮังการี วิคตอร์ คัสไซ ที่ได้มอบรางวัลเป็นประวัติศาสตร์ให้กับคาชิมะจากลูกโทษที่จุดโทษ. นี่เป็นครั้งแรกที่ระบบผู้ช่วยผู้ตัดสินจากการใช้วิดีโอตัดสิน (วีเออาร์) ได้ถูกนำมาใช้ในการมอบลูกโทษในกีฬาฟุตบอล, โดยเป็นการตรวจสอบดูวิดีโอจากภาพช้ามาตัดสินใจโดยคัสไซ. การพิจารณาใหม่ได้ริเริ่มขึ้นหลังจากคัสไซได้รับข้อมูลมาจากผู้ตัดสินชาวดัตช์ ดันนี มัคเคอไล เกี่ยวกับเหตุการณ์ที่เกิดขึ้นจากการตัดสินที่ผิดพลาดในกรอบเขตโทษของอัตเลติโก นาซิอองนาล. โชะมะ โดะอิ ประสบความสำเร็จจากการซัดจุดโทษทำให้ทีมขึ้นนำได้สำเร็จ. ยะสุชิ เอ็นโดะ มาเพิ่มสกอร์หนีห่างให้กับทีมในนาทีที่ 83, ก่อนที่ ยุมะ ซุซุกิ จะทำประตูในอีกสองนาทีถัดมา, ปิดท้ายด้วยชัยชนะ 3–0 ให้กับ คาชิมะ และส่งให้พวกเขาทะลุเข้าสู่นัดชิงชนะเลิศได้เป็นผลสำเร็จ.
เอเซียเสริมกิจลีสซิ่ง
บริษัท เอเซียเสริมกิจลีสซิ่ง จำกัด (มหาชน) (ASIA SERMKIJ LEASING PUBLIC COMPANY LIMITED ชื่อย่อ:ASK) บริษัทก่อตั้งขึ้นในปี พ.ศ. 2527 โดยกลุ่มธนาคารกรุงเทพ จำกัด (มหาชน) เพื่อดำเนินธุรกิจเช่าซื้อรถยนต์ทุกประเภท โดยเป็นการให้สินเชื่อเช่าซื้อรถยนต์ใหม่ทั้งหมดแก่ลูกค้าในเขตกรุงเทพมหานครและปริมณฑล ต่อมาภายหลังบริษัทได้ขยายธุรกิจเข้าสู่การให้บริการเช่าซื้อรถยนต์ใช้แล้ว สินเชื่อส่วนบุคคล และสินเชื่อแก่ผู้จัดจำหน่ายรถยนต์
บริษัทมีบริษัทย่อย 1 แห่ง ได้แก่ บริษัท กรุงเทพแกรนด์แปซิฟิคลีส จำกัด (มหาชน) ดำเนินธุรกิจการให้บริการสินเชื่อเช่าซื้อรถยนต์ทุกประเภท ทั้งรถยนต์ใหม่และรถยนต์ใช้แล้ว ซึ่งได้แก่ รถยนต์นั่งส่วนบุคคล รถกระบะ รถตู้ รถบรรทุก รถแท็กซี่ โดยให้สินเชื่อเช่าซื้อแก่ลูกค้าที่เป็นบุคคลธรรมดาเป็นหลัก ในปี พ.ศ. 2555 บริษัทมีสัดส่วนการให้สินเชื่อรถยนต์ใหม่ต่อรถยนต์ใช้แล้วคิดเป็นประมาณร้อยละ 75.85 และ 24.15 ของจำนวนสินเชื่อเช่าซื้อทั้งหมด โดยบริษัทมีสัดส่วนการให้สินเชื่อแก่บุคคลธรรมดาคิดเป็นร้อยละ 72.45 ของยอดการให้สินเชื่อทั้งหมดของปี พ.ศ. 2555 และให้สินเชื่อแก่นิติบุคคล คิดเป็นร้อยละ 27.55 ของยอดการให้สินเชื่อทั้งหมดในปี พ.ศ. 2555
นอกจากนี้บริษัทยังเสนอบริการสินเชื่อส่วนบุคคลแก่กลุ่มลูกค้าเดิม โดยอาศัยฐานข้อมูลและระบบปฏิบัติงานที่มีอยู่ในการคัดเลือกลูกค้าเช่าซื้อที่มีประวัติการผ่อนชำระดี นอกจากนี้ บริษัทได้ให้บริการสินเชื่อแก่ผู้จัดจำหน่ายรถยนต์ เพื่อใช้เป็นแหล่งเงินทุนในการจัดหารถยนต์เพื่อนำมาจำหน่ายอีกด้วย ปัจจุบันบริษัทมีสาขา 3 แห่ง ตั้งอยู่ที่จังหวัดระยอง จังหวัดสมุทรสาคร และจังหวัดพิษณุโลก ปัจจุบันบริษัทเป็นสมาชิกของสมาคมธุรกิจเช่าซื้อไทยและบริษัทข้อมูลเครดิตแห่งชาติ จำกัด (National Credit Bureau Co., Ltd.)
พ.ศ. 2559
ขยายสาขาอีก 2 สาขา ในจังหวัดมุกดาหาร และจังหวัดสระแก้ว เพื่อให้บริการแก่ลูกค้าในจังหวัดดังกล่าวและจังหวัดใกล้เคียง
พ.ศ. 2560
บริษัทจดทะเบียนจัดตั้งบริษัท เอสเค อินชัวรันส์ โบรกเกอร์ จำกัด (“SKIB”) เพื่อดำเนินธุรกิจนายหน้าประกันภัย ด้วยทุนจดทะเบียน10,000,000 บาท แบ่งเป็นหุ้นสามัญจำนวน 1,000,000 หุ้น มูลค่าหุ้นละ 10 บาท โดยบริษัทถือหุ้นร้อยละ 99.80 ขยายสาขาไปยังจังหวัดกาญจนบุรี เพื่อให้บริการแก่ลูกค้าในจังหวัดกาญจนบุรีและจังหวัดใกล้เคียง
พ.ศ. 2562
ขยายสาขาไปยังจังหวัดสุราษฎร์ธานี เพื่อให้บริการแก่ลูกค้าในจังหวัดดังกล่าวและจังหวัดใกล้เคียง
พ.ศ. 2563
บริษัทย่อย บริษัท เอสเค อินชัวรันส์ โบรกเกอร์ จำกัด ได้รับใบอนุญาตเป็นนายหน้าประกันชีวิต ขยายสาขาไปยังจังหวัดชลบุรี และสงขลา เพื่อให้บริการแก่ลูกค้าในจังหวัดดังกล่าวและจังหวัดใกล้เคียง
พ.ศ. 2564
ได้รับอนุมัติจากที่ประชุมผู้ถือหุ้นให้ออกและเสนอขายหุ้นสามัญเพิ่มทุนของบริษัท จำนวน 175.95 ล้านหุ้น และการจัดสรรหุ้นดังกล่าวให้แก่ผู้ถือหุ้นสามัญของบริษัทตามสัดส่วนการถือหุ้น (Rights Offering) ทำให้ทุนจดทะเบียนและทุนชำระแล้วเพิ่มขึ้นเป็น 2,639.22 ล้านบาท
'''พ.ศ. 2566'''
ขยายสาขาไปยังอำเภอศรีราชา จังหวัดชลบุรี เพื่อให้บริการลูกค้าในอำเภอดังกล่าวและอำเภอใกล้เคียง
คียอ จูรอบชียอน
ในทะเบียนกรรมการบริษัทที่สำนักนายทะเบียนนิติบุคคลในลอนดอน จูรอบชียอนระบุว่าเขามี 2 สัญชาติ คือ แคนาดาและสหราชอาณาจักร เกิดวันที่ 14 กรกฎาคม ค.ศ. 1971
แม้ว่าสื่อจะอธิบายเป็นประจำว่าเขาเป็นนายหน้านักฟุตบอล แต่จูรอบชียอนก็ไม่ได้เป็นนายหน้าที่ได้รับใบอนุญาต สมาคมฟุตบอลห้ามนายหน้าที่ไม่มีใบอนุญาตเข้ามาเกี่ยวข้องในการซื้อขายผู้เล่นในพรีเมียร์ลีก จูรอบชียอนบอกว่าตัวเองไม่ได้เป็นนายหน้า โดยกล่าวว่า "ผมคิดว่าธุรกิจนายหน้ามันต่างออกไปมาก"
สปีดเมทัล
สปีดเมทัล (Speed metal) เป็นแนวเพลงย่อยของเฮฟวีเมทัล เริ่มมีตั้งแต่ต้นคริสต์ทศวรรษ 1980 มีที่มาจาก NWOBHM และฮาร์ดคอร์พังก์ ในเว็บไซต์ออลมิวสิกอธิบายแนวเพลงนี้ไว้ว่า "เร็ว เกรี้ยวกราด และต้องใช้ความสามารถทางเทคนิค อย่างสุดขีด" และสปีดเมทัลในท้ายสุดก็หย่อนจังหวะความรุนแรงลง และค่อย ๆ พัฒนามาเป็นแนวเพลงแทรชเมทัลในที่สุด
เพลง "Stone Cold Crazy" ของวงควีน จากอัลบั้มปี 1974 ชุด Sheer Heart Attack ก็เป็นเครื่องแสดงถึงเพลงสปีดเมทัล เพลงนี้ยังถูกมาทำใหม่โดยเมทัลลิกา ส่วนเพลงที่ถือเป็นเพลงสปีดเมทัลเพลงแรก โดยแฟนเพลงแนวนี้พูดถึงคือ เพลง "Highway Star" โดยวงดีปเพอร์เพิล จากอัลบั้มในปี 1972 ชุด Machine Head รวมถึงเพลง "Kill the King" ของวงเรนโบว์ จากอัลบั้มในปี 1978 ชุด Long Live Rock 'n' Roll ที่เชื่อว่าเป็นหนึ่งในบรรดาเพลงแนวสปีดเมทัลเพลงแรก ส่วนวงดนตรีที่มีอิทธิพลแนวเพลงนี้มากที่สุด 2 วงคือวงมอเตอร์เฮด และจูดาสพรีสต์
จักรพรรดิฮันเซ
จักรพรรดิฮันเซ (Emperor Hanzei,反正天皇 (Hanzei-tennō)) เป็นจักรพรรดิในตำนานองค์ที่ 18 ของญี่ปุ่น ครองสิริราชสมบัติระหว่าง ค.ศ. 405 – 12 กุมภาพันธ์ ค.ศ. 410 (พ.ศ. 948 - พ.ศ. 953)
อ้างอิง
336 410
บูชิโด
บูชิโด (, หมายถึง "วิถีนักรบ") เป็นคำภาษาญี่ปุ่นใช้อธิบายจรรยาบรรณแบบญี่ปุ่นและวิถีชีวิตซามูไร ซึ่งมีส่วนคล้ายคลึงกับมโนทัศน์วีรคติของยุโรปอยู่บ้าง บูชิโดถือกำเนิดขึ้นจากประมวลศีลธรรมซามูไร และเน้นความมัธยัสถ์ ความภักดี ความชำนาญในศิลปะป้องกันตัว และรักษาไว้ซึ่งเกียรติกระทั่งตาย (honor unto death) บูชิโดเกิดจากลัทธิขงจื๊อใหม่ระหว่างช่วงสันติภาพแห่งรัฐบาลโชกุนโทกูงาวะ และตามตำราลัทธิขงจื๊อ บูชิโดยังได้รับอิทธิพลจากศาสนาชินโตและศาสนาพุทธ ซึ่งเปิดให้การดำรงอยู่ของซามูไรให้เติมด้วยปัญญาและความสงบเยือกเย็น บูชิโดพัฒนาขึ้นระหว่างคริสต์ศตวรรษที่ 9 ถึง 12 และเอกสารแปลหลายฉบับในช่วงคริสต์ศตวรรษที่ 12 ถึง 16 แสดงอิทธิพลของบูชิโดที่มีอย่างกว้างขวางทั่วญี่ปุ่น แม้นักวิชาการบางคนได้แสดงความเห็นว่า "คำว่า บูชิโด ด้วยตัวมันเองนั้นมีอยู่น้อยมากในวรรณกรรมก่อนสมัยใหม่"
ภายใต้รัฐบาลโชกุนโทกูงาวะ แง่มุมของบูชิโดได้ถูกจัดให้เป็นระเบียบแบบแผนเป็นกฎหมายศักดินาญี่ปุ่น
พระเจ้าคู่
คู่ (, variant graph ) หรือโดยทั่วไปเรียก ตี้คู่, หรือ เกาซิน หรือ เกาซินจื้อ เป็นจักรพรรดิจีนโบราณตามประมวลเรื่องปรัมปราจีน คู่เป็นหนึ่งในห้าจักรพรรดิในยุคสามราชาห้าจักรพรรดิ โดยทรงสืบเชื้อสายมากจากหวงตี้ คู่ หรือ เกาซิน มีอีกพระนามที่เป็นที่รู้จักคือ "จักรพรรดิขาว"
ปลาช่อนบานคาน
ปลาช่อนบานคาน หรือ ปลาช่อนบังกา (Bangka snakehead; ) ปลาน้ำจืดชนิดหนึ่ง ในวงศ์ปลาช่อน (Channidae)
ปลาช่อนบานคาน เป็นปลาช่อนชนิดหนึ่ง มีลักษณะเหมือนปลากระสง (C. lucius) แต่ส่วนหัวไม่เรียวแหลมเหมือนปลากระสง และรูปทรงลำตัวค่อนข้างจะกลมเป็นทรงกระบอกมากกว่า มีขนาดโตเต็มที่ประมาณ 23.5 เซนติเมตร พบกระจายพันธุ์ในตอนใต้ของมาเลเซีย, เกาะสุมาตรา, เกาะกาลีมันตัน และเกาะบังกาในอินโดนีเซีย ในแหล่งน้ำในป่าพรุที่มีค่าพีเอช (pH) ไม่เกิน 4
โฟโตสเฟียร์
ดวงอาทิตย์
โฟโตสเฟียร์ของดวงอาทิตย์มีอุณหภูมิระหว่าง 4500 ถึง 6000 เคลวิน (โดยมีค่าอุณหภูมิยังผลเท่ากับ 5800 เคลวิน) และมีความหนาแน่นประมาณ 2 x 10-4 kg m-3 สำหรับดาวฤกษ์อื่นอาจมีโฟโตสเฟียร์ที่ร้อนกว่านี้หรือเย็นกว่านี้ โฟโตสเฟียร์ของดวงอาทิตย์ประกอบด้วยเซลล์พาความร้อนเรียกว่า กรานูล (granule) ซึ่งเป็นเซลล์ของแก๊สที่มีเส้นผ่านศูนย์กลางประมาณ 1000 กิโลเมตร มีแก๊สร้อนพวยพุ่งในใจกลาง กับแก๊สที่เย็นกว่าแทรกอยู่ในช่องว่างแคบๆ ระหว่างเซลล์ แต่ละกรานูลจะมีช่วงอายุเพียง 8 นาที ซึ่งทำให้มันมีสภาพเปลี่ยนแปลงเหมือน "การเดือด" กลุ่มของกรานูลรวมกันเรียกว่า ซูเปอร์กรานูล มีขนาดเส้นผ่านศูนย์กลางสูงได้ถึง 30,000 กิโลเมตร และมีช่วงอายุสูงสุดราว 24 ชั่วโมง เรายังไม่สามารถสังเกตรายละเอียดขนาดนี้จากดาวฤกษ์ดวงอื่นได้
อ้างอิง
Do your best
เจสซิกา ซิมป์สัน
ประวัติย่อ
ปี 2002 เจสซิกา ซิมพ์สันกับนิค ลาเช่แฟนหนุ่มสมาชิกวง 98 Degrees เข้าพิธีวิวาห์หลังจากที่ทั้งคู่คบหาเป็นคู่รักกันมานาน
ปี 2004 ที่ผ่านมาถือเป็นปีทองของเจสซิกา ซิมพ์สัน ที่ประสบความสำเร็จในทุกด้านไม่ว่าจะเป็นอัลบั้ม “In This Skin” ที่มียอดขายกว่า 3 ล้านก๊อปปี้ใน รวมทั้งความสำเร็จจากซีรียส์ทาง MTV “The Newly Wed” ที่ทำให้เธอกลายเป็นขวัญใจวัยรุ่นทั่วโลก และยังได้รับการเสนอชื่อเข้าชิงรางวัล American Music Awards อีกด้วย และในปีเดียวกันนี้ เธอยังมี ผลงานใหม่ในรูปแบบคริสต์มาสอัลบั้มที่มีชื่อว่า “Rejoyce The Christmas Album”
ปี 2005 นอกจากจะรับบทจะแสดงนำในเรื่องนี้แล้ว เธอยังรับหน้าที่ร้องเพลงประกอบภาพยนตร์ในเรื่องอีกด้วย OST. The Dukes Of Hazzard ซึ่งก็ทำให้เธอโด่งดังยิ่งขึ้นไปอีก
ต้นปี 2006 เจสซิกา ซิมพ์สันได้หย่าร้างกับ นิค ลาเช่
ปี 2006 เจสซิกา ซิมพ์สันกลับมาอีกครั้งพร้อมกับอัลบั้ม A Public Affair
เพลงป๊อปหวานใสแฝงด้วยความเซ็กซี่ ในแบบของเจสซิกา ซิมพ์สันเอง กับซิงเกิ้ลที่มีชื่อเดียวกับอัลบั้ม A Public Affair
แหล่งข้อมูลอื่น
1980
รายชื่อวัดในจังหวัดนครปฐม
รายชื่อวัดในจังหวัดนครปฐม
มาร์โก ปานตานี
มาร์โก ปานตานี (Marco Pantani) นักจักรยานชาวอิตาลี ได้รับการยกย่องว่าเป็นหนึ่งในนักจักรยานอาชีพที่ปั่นขึ้นภูเขาได้ดีที่สุด ปานตานีชนะเลิศทั้งตูร์เดอฟรองซ์และจีโรดีตาเลียในปี ค.ศ. 1998 เป็นนักกีฬาคนสุดท้ายที่ชนะทั้งสองรายการในปีเดียวกัน
ปานตานีมีเอกลักษณ์ในการแต่งกายโดยโกนศีรษะ โพกผ้า และสวมตุ้มหู ทำให้ได้รับฉายาว่า "โจรสลัด", 'Il Pirata' (The pirate) เขามีความสูงปานกลาง สูง 1.72 ม. หนัก 57 กก. ทำให้เหมาะกับการขี่จักรยานขึ้นภูเขา มีสไตล์การขี่จักรยานก้าวร้าว ดุดัน และมักถูกเปรียบเทียบกับมีเกล อินดูราอิน นักปั่นไทม์ไทรอัลที่มีบุคลิกเรียบเฉย
ในช่วงปลายของอาชีพ ปานตานีมีปัญหาเกี่ยวกับการใช้สารกระตุ้น เขาถูกขับออกจากการแข่งขันจีโรดีตาเลียปี 1999 ทั้งที่กำลังนำการแข่งขันอยู่ เนื่องจากผลการตรวจเลือดเป็นบวก ทำให้เกิดอาการซึมเศร้าจนหันไปเสพยาเสพติด ปานตานีเสียชีวิตอย่างกะทันหันเมื่อวันที่ 14 กุมภาพันธ์ ค.ศ. 2004 จากอาการช็อกเนื่องจากเสพโคเคนเกินขนาด
สถิติการแข่งขันรายการใหญ่
WD = ถอนตัว
บวบเหลี่ยม
บวบเหลี่ยม เป็นพืชไม้เถาวงศ์แตง มีการปลูกในเชิงพาณิชย์ใช้ผลสุกเป็นผัก ผลสุกใช้เป็นฟองน้ำทำความสะอาดตามธรรมชาติ ผลเล็กคล้ายแตงกวา หรือ ซุกินี มีเหลี่ยมสัน มีตั้งแต่เอเชียกลางและตะวันออกไปจนถึงเอเชียตะวันออกเฉียงใต้ นอกจากนี้ยังปลูกเป็นไม้กระถางในที่ที่มีอากาศเย็น ชื่อสามัญในภาษาอังกฤษมีหลายชื่อ เช่น angled luffa, Chinese okra, dish cloth gourd, ridged gourd, sponge gourd, vegetable gourd, strainer vine, ribbed loofah, silky gourd, silk gourd,  และ sinkwa towelsponge
ประโยชน์
ผลอ่อนของบวบ บางชนิดใช้เป็นผักปรุงสุก ดอง หรือรับประทานสด และบางครั้งก็ใช้ยอดและดอกด้วย เช่นเดียวกับ บวบหอม ผลที่สุกแล้วจะถูกเก็บเกี่ยวเมื่อแห้งและเข้าขั้นตอนทำความสะอาดจนเหลือแต่ใยบวบ ซึ่งสามารถใช้เป็นฟองน้ำหรือเส้นใยสำหรับทำหมวกได้
รีวัลดู
รีวัลดู หรือชื่อเต็ม รีวัลดู วีโตร์ บอร์บา เฟเรย์รา (Rivaldo Vítor Borba Ferreira) เกิดวันที่ 19 เมษายน ค.ศ. 1972 ที่ประเทศบราซิล เป็นอดีตนักฟุตบอลอาชีพชาวบราซิล รีวัลดูเป็นส่วนสำคัญของบราซิลชุดแชมป์ฟุตบอลโลก 2002 เขายังได้รับตำแหน่งนักฟุตบอลยอดเยี่ยมแห่งปีของทวีปยุโรปในปี 1999 และได้ชื่อว่าเป็นผู้เล่นตำแหน่งกองกลางตัวรุกที่ยอดเยี่ยมตลอดกาลคนหนึ่ง รีวัลดูยังมีชื่อเสียงจากลูกเตะจักรยานอากาศ (bicycle shoot) มีฉายาที่เรียกโดยแฟนฟุตบอลชาวไทยว่า "นิเชา"
ประวัติ
รีวัลดูเริ่มเล่นฟุตบอลเมื่ออายุ 16 ปีกับสโมสรฟุตบอลซังตากรุสในบราซิล เมื่อ ค.ศ. 1989 หลังจากนั้นสองปีเขาได้ย้ายไปเล่นให้กับสโมสรโมชีมีริงในลีกสองของบราซิล รีวัลดูเริ่มมีชื่อเสียงเมื่อย้ายไปร่วมทีมสโมสรฟุตบอลคอรินเทียนส์ เมื่อ ค.ศ. 1993 และติดทีมชาติบราซิลเป็นครั้งแรกในปีเดียวกัน ปีถัดมาเขาย้ายไปร่วมทีมสโมสรฟุตบอลปัลเมย์รัส
ค.ศ. 1996 รีวัลดูย้ายมาค้าแข้งในทวีปยุโรป โดยเซ็นสัญญาหนึ่งปีกับลาโกรุญญาในประเทศสเปน ก่อนที่จะย้ายมาร่วมสโมสรฟุตบอลบาร์เซโลนาด้วยค่าตัว 16.5 ล้านยูโร ช่วงนี้รีวัลดูประสบความสำเร็จกับทีมชาติบราซิลในการคว้าแชมป์โกปาอาเมริกา 1997 และเข้าแข่งขันฟุตบอลโลก 1998 ที่ประเทศฝรั่งเศส รีวัลดูนำบาร์เซโลนาคว้าแชมป์ลาลิกาในปี 1998 และ 1999 ซึ่งในปีนี้ เขาได้รับรางวัลนักฟุตบอลยอดเยี่ยมแห่งปีของฟีฟ่าและนักฟุตบอลยอดเยี่ยมแห่งปีของทวีปยุโรป
ค.ศ. 2002 รีวัลดูย้ายมายังสโมสรฟุตบอลเอซีมิลานในกัลโชเซเรียอาของประเทศอิตาลี ในฤดูกาล 2002-03 เขาได้แชมป์อิตาเลียนคัพและยูฟ่าแชมเปียนส์ลีกร่วมกับเอซีมิลาน แต่หลังจากนั้นเขาประสบปัญหาฟอร์มตก และย้ายจากมิลานไปเล่นให้สโมสรฟุตบอลกรูเซย์รูในบราซิลเป็นระยะเวลาสั้น ๆ จากนั้นย้ายไปทีมต่าง ๆ ในประเทศกรีซ จนกระทั่งมาอยู่กับสโมสรฟุตบอลบูนิออดกอร์ในประเทศอุซเบกิสถาน และย้ายไปอยู่กับโมฌีมีริง สโมสรของตนเองที่บราซิล บ้านเกิด ก่อนที่จะประกาศการยุติการเล่นฟุตบอลไปเมื่อวันที่ 16 มีนาคม ค.ศ. 2014
ฟุตบอลโลก 2002
รีวัลดูประสบความสำเร็จสูงสุดกับการเล่นฟุตบอลในการแข่งขันฟุตบอลโลก 2002 โดยร่วมกับโรนัลโดและรอนัลดีนโยช่วยพาทีมชาติบราซิลได้แชมป์ทัวร์นาเมนต์ครั้งนั้น โดยในรอบสองที่พบกับอังกฤษ ซึ่งเป็นครั้งแรกด้วยที่ทีมชาติทั้งสองได้พบกันในศึกฟุตบอลโลก รีวัลดูเป็นผู้ตีเสมอให้ทีม 1:1 ก่อนจะหมดครึ่งแรก ก่อนที่โรนัลดินโญ่จะเป็นผู้ยิงลูกฟรีคิกข้ามศีรษะเดวิด ซีแมน ผู้รักษาประตูของอังกฤษ ทำให้บราซิลขึ้นนำ 1:2 ในครึ่งหลัง ก่อนจะชนะอังกฤษเข้ารอบไปได้ในที่สุดด้วยสกอร์นี้
นัททินออนยู
นัททินออนยู (Nothin' on You) เป็นซิงเกิลเปิดตัวของนักแร็ปเปอร์ชาวอเมริกัน บี.โอ.บี ร่วมกับบรูโน มาส์ เพลงนี้รวมอยู่ในสตูดิโออัลบัมเปิดตัวของบี.โอ.บี การเรียบเรียงเป็นทางการของเพลงนี้ ซึ่งเป็นลักษณะของ Big Boi ซึ่งเปิดตัวใน 21 มีนาคม ค.ศ. 2010 เพลงนี้ติดชาร์ตอันดับที่ 1 ในประเทศเนเธอร์แลนด์, สหราชอาณาจักร และสหรัฐอเมริกา เพลงนี้เสนอชื่อเข้าชิง 3 รางวัลแกรมมี รวมถึงสาขาบันทึกเสียงแห่งปี
มิวสิกวิดีโอ
มิวสิกวิดีโอกำกับการแสดงโดย อีธาน ลาเดอร์ และได้รับการถ่ายทำในเมืองของลอสแอนเจลิส คุณลักษณะวิดีโอมีหลายภาพตัดปะของผู้หญิงบันทึกเทปมากกว่ากัน นอกเหนือไปจากฉากที่ BoB เล่นกีตาร์และร้องเพลงในขณะที่บรูโน มาส์, แขกพิเศษในซิงเกิลให้เล่นกลอง ฟิลิป อเรนซ์ ยังเล่นเปียโน
ป้ากะปู่
ป้ากะปู่ เป็นสตูดิโออัลบั้มเต็มชุดที่ 3 ของวงเพื่อนออกวางแผงเมื่อปี พ.ศ. 2529 ภายใต้สังกัดนิธิทัศน์ โปรโมชั่น
โดยอัลบั้มชุดนี้มีเพลงดังได้แก่ ป้ากะปู่,เย้ว...เย้ว,เพียงเอ่ยคำลา,ว้าเหว่,แก้วตา, ลมๆแล้งๆ,พ่อจ๋าแม่จ๋า,แม่คุณเอ๋ย เป็นต้น
หลังจากจบชุดนี้สมาชิกในวงได้แก่ พนัส,สมชาย,ฟาโรห์ และ ดนัย ได้ขอลาออกจากวงไปทำให้ทางวงต้องหาสมาชิกเข้ามาเสริมในตำแหน่งที่ขาด
การสังหารหมู่คันโต
การสังหารหมู่คันโต เป็นฆาตรกรรมหมู่ที่ทหาร ตำรวจ และศาลเตี้ยญี่ปุ่นก่อเหตุต่อชาวเกาหลีในภูมิภาคคันโต เช่นเดียวกันกับนักสังคมนิยม คอมมิวนิสต์ อนาธิปไตย และผู้คัดค้านอื่น ๆ ทันทีหลังแผ่นดินไหวครั้งใหญ่คันโต ค.ศ. 1923 โดยมีอีกชื่อหนึ่งว่า '''การสังหารหมู่ชาวเกาหลีใน ค.ศ. 1923'''
การสังหารหมู่เกิดขึ้นเป็นเวลา 3 สัปดาห์ โดยเริ่มตั้งแต่วันที่ 1 กันยายน ค.ศ. 1923 เป็นวันที่มีแผ่นดินไหวครั้งใหญ่ในภูมิภาคคันโต ในช่วงนั้น กองทัพ, ตำรวจ และศาลเตี้ยญี่ปุ่นลงมือสังหารผู้มีเชื้อชาติเกาหลีและนักสังคมนิยมญี่ปุ่นประมาณ 6,000 คน  หลังเหตุการณ์นั้น เจ้าหน้าที่ญี่ปุ่นปฏิเสธเหตุกาณ์นี้ทันที ในขณะที่บางส่วนฉลองต่อเหตุการณ์นี้ในที่สาธารณะ ปัจจุบันกลุ่มฝ่ายขวายังคงปฏิเสธและฉลองเหตุการณ์นี้
สุพรรณหงส์
สุพรรณหงส์ อาจหมายถึง
วัดใต้พระเจ้าใหญ่องค์ตื้อ
วัดใต้พระเจ้าใหญ่องค์ตื้อ เป็นวัดราษฎร์สังกัดคณะสงฆ์ฝ่ายธรรมยุติกนิกาย ตั้งอยู่ตำบลในเมือง อำเภอเมืองอุบลราชธานี จังหวัดอุบลราชธานี มีเนื้อที่ตั้งวัดประมาณ 9 ไร่ อยู่ใกล้ริมฝั่งแม่น้ำมูล ทางด้านทิศตะวันออก สถานที่ใกล้เคียง สำนักงานการไฟฟ้าส่วนภูมิภาค เขต 2 ภาค 2 อุบลราชธานี และโรงเรียนเทศบาลบูรพาอุบล
ประวัติ
วัดใต้พระเจ้าใหญ่องค์ตื้อ วัดใต้เทิง หรือ วัดใต้ แต่เดิมวัดใต้มี 2 วัด คือ วัดใต้เทิงกับวัดใต้ท่า วัดใต้ท่า (วัดร้าง) ตั้งอยู่ริมน้ำมูล ทางทิศใต้ท่าน้ำ ส่วนวัดใต้เทิง (คำว่าเทิง ความหมายว่า ที่สูง ข้างบนหรืออยู่สูง อยู่เหนือขึ้นไป) ตั้งอยู่ถัดขึ้นไปจากวัดใต้ท่าที่อยู่ใกล้ริมแม่น้ำมูล ต่อมาเพื่อให้สื่อความหมายถึงพระประธานในอุโบสถพระนามว่าพระเจ้าองค์ตื้อ จึงได้นำพระนามของพระพุทธรูปมาต่อกับชื่อวัด กลายเป็น "วัดใต้พระเจ้าใหญ่องค์ตื้อ"
วัดใต้เทิงตั้งวัดเมื่อวันที่ 9 สิงหาคม พ.ศ. 2322 และได้รับพระราชทานวิสุงคามสีมา เมื่อวันที่ 29 พฤศจิกายน พ.ศ. 2441 มีเขตวิสุงคามสีมายาว 12 วา 1 ศอก กว้าง 7 วา 1 ศอก
พระเจ้าใหญ่องค์ตื้อ
ปูชนียวัตถุทีสำคัญ คือ พระพุทธประธานในพระอุโบสถนามว่า พระเจ้าใหญ่องค์ตื้อ เป็นพระพุทธรูปเนื้อทองสำริด ปางมารวิชัย หน้าตักกว้าง 51 นิ้ว สูง 85 นิ้ว (รวมฐาน) ตามประวัติในประเทศไทย มีพระเจ้าใหญ่องค์ตื้ออยู่ 5 องค์ สร้างขึ้นในสมัยพระเจ้าไชยเชษฐาธิราช เดิมทีประดิษฐานอยู่บนแท่นพระอุโบสถหลังเก่า ภายหลังอุโบสถทรุดโทรม พระเจ้าองค์ตื้อจึงอยู่กลางแจ้ง ตากแดด ตากฝน เป็นเวลานานทำให้องค์พระพุทธรูปองค์ตื้อมีรอยแตก เป็นสะเก็ดออกมา จึงได้พอกพระพุทธรูปด้วยเปลือกไม้ ยางบด ผสมผงอิทธิเจ และทองคำ เงิน นาก สัมฤทธิ์ เงิน รางกาชาดซะพอก ให้น้ำเกลี้ยง น้ำชาดผสมทาปอมพอก แล้วลงรักปิดทองที่เข้าเมืองอุบลราชธานี แต่เนื่องจากกลัวข้าศึกขนเอาพระพุทธรูปไปจึงได้พอกปิดไว้ และปล่อยทิ้งเป็นวัดร้างนานถึง 200 ปี
ต่อมาราว พ.ศ. 2507–2508 สมัยพระภิกษุสวัสดิ์ ทสฺสนีโย เป็นเจ้าอาวาสวัดใต้พระเจ้าใหญ่องค์ตื้อ รูปที่ 13 ได้ทำการก่อสร้างอุโบสถหลังใหม่ขึ้น ก่อสร้างเสร็จเมื่อ พ.ศ. 2519 เมื่อสร้างฐานแท่นพระพุทธรูปพระประธานเสร็จจึงได้ยกพระเจ้าใหญ่องค์ตื้อขึ้นประดิษฐานที่แท่นจนถึงปัจจุบันนี้
อาคารเสนาสนะ
อุโบสถมณฑปเพชรเจ็ดแสงพระเจ้าใหญ่องค์ตื้อ เป็นศิลปะขอมผสมเวียดนาม ส่วนฐานเป็นศิลปะไทยภาคอีสาน ขนาดกว้าง 9 เมตร ยาว 11 เมตร หน้าต่าง 5 ช่อง ประตู 2 ประตู เริ่มก่อสร้าง พ.ศ. 2509 จัดงานฉลองพิธีผูกพัทธสีมา วันที่ 1–5 มีนาคม พ.ศ. 2523 ผนังทุกด้านของอุโบสถเขียนภาพจิตรกรรมพุทธประวัติและทศชาติชาดก
วิหารเฉลิมพระเกียรติ 200 ปี เป็นที่ประดิษฐานของพระประธาน คือ พระพุทธมงคลรัตนสิริธัญสถิต เจดีย์พระบรมสารีริกธาตุ ตั้งอยู่ด้านหลังพระอุโบสถพระเจ้าใหญ่องค์ตื้อ ภายในเจดีย์เป็นที่สถานที่เก็บพระบรมสารีริกธาตุ พระพุทธรูปเก่าแก่ เช่น พระบรมสารีริกธาตุ พระแก้วจักรพรรดิโกเมน พระแก้วจักรพรรดิมรกต พระแก้วจักรพรรดิบุษราคัม และสิ่งของเครื่องใช้ต่าง ๆ
J2000.0
J2000.0 หรือ J2000 เป็นต้นยุคอ้างอิงหนึ่งที่ใช้ในทางดาราศาสตร์หรือการสำรวจ โดยหมายถึงเที่ยงวัน (12:00 น.) ของวันที่ 1 มกราคม ค.ศ. 2000 ตามเวลาโลก เวลานี้ตรงกับ 11:58:55.816 UTC ของวันที่ 1 มกราคม 2000 ตามเวลาสากลเชิงพิกัด หรือตรงกับ 18:58:55.816 ตามเวลามาตรฐานไทย
เวลาโลกต่อเนื่องกับเวลาปฏิทินดาราศาสตร์ในอดีต เป็นระบบมาตรฐานเวลาที่ไม่มีอธิกวินาที และเร็วกว่าเวลาสากล (UT) ประมาณหนึ่งนาที
ในปัจจุบันใช้ต้นยุคอ้างอิง J2000.0 ในขณะที่ในอดีตก่อนหน้านี้เคยใช้ B1950.0
โดยมากแล้วใช้เรียกระบบพิกัดเส้นศูนย์สูตรที่ใช้วิษุวัต J2000.0 ซึ่งได้ถูกใช้แทนที่วิษุวัต B1950.0 ตั้งแต่วันที่ 1 มกราคม 1992 เป็นต้นมา
เดอะวอยซ์ไทยแลนด์
The Voice Thailand เสียงจริง ตัวจริง (The Voice Thailand) คือรายการประกวดร้องเพลง โดย บริษัท เดอะ วัน เอ็นเตอร์ไพรส์ จำกัด (มหาชน) ซื้อลิขสิทธิ์รายการ เดอะวอยซ์ (The Voice) จากทัลปา มีเดีย กรุ๊ป ประเทศเนเธอร์แลนด์ มาให้ เอ็กซ์ซิท สาม หก ห้า และทริปเปิลเพลย์ ภายใต้การร่วมทุนโดยแพลน บี มีเดีย และ อินดิเพนเดนท์ อาร์ตทิสต์ เมเนจเมนต์ ดำเนินการผลิตเป็นเวอร์ชันภาษาไทย ก่อนหน้านี้รายการถูกซื้อลิขสิทธิ์โดย ทรู มิวสิค และ พีพีทีวี และผลิตรายการโดย โต๊ะกลมโทรทัศน์ และ เอพีแอนด์เจ โปรดักชัน ตามลำดับ
กติกา
การแข่งขันประกอบด้วย 3 รอบ คือ The Blind Audition, Battle Phase และ Live Show และจากฤดูกาลที่ 2 เป็นต้นมาได้เพิ่มรอบ Knockout เข้ามาอีก ทำให้กลายเป็นทั้งหมด 4 รอบ โดยในการ Blind Audition ผู้เข้าประกวดจะถูกคัดเลือกจากเสียงร้องเพียงอย่างเดียว โดยเหล่าโค้ชจะนั่งหันหลังให้กับผู้เข้าแข่งขันและเมื่อได้ยินเสียงร้องที่ถูกใจ โค้ชจะกดปุ่มเพื่อหมุนเก้าอี้หันหน้ากลับมาหาผู้เข้าแข่งขันเพื่อรับเข้าสู่ทีม ในฤดูกาลที่ 7 ของรายการ ได้มีการเพิ่มกติกาพิเศษคือปุ่ม "บล็อก (Block)" ซึ่งจะให้โค้ชทุกคนมีสิทธิ์กีดกันโค้ชคนอื่นในการนำผู้เข้าแข่งขันเข้าทีมตัวเอง ทำให้รายการมีสีสันมากขึ้น
เมื่อเหล่าโค้ชได้รวบรวมสมาชิกในทีมแล้ว โค้ชจะคอยเป็นผู้ให้คำปรึกษาด้านการขับร้องแก่ผู้เข้าแข่งขันเพื่อเข้าสู่รอบ Battle Phase ซึ่งในรอบนี้โค้ชจะทำการจับลูกทีมมาประชันในการร้องเพลงเดียวกันและโค้ชจะเป็นผู้ตัดสินเข้ารอบ Live Show โดยในรอบ Live Show ผู้เข้าแข่งขันของแต่ละทีมจะประชันกับผู้เข้าแข่งขันจากทีมอื่นๆ ในการแสดงถ่ายทอดสด โดยผู้ชมทางบ้านจะลงคะแนนโหวตเพื่อเลือกผู้เข้าแข่งขันที่ชื่นชอบให้ผ่านเข้ารอบ และโค้ชเองจะเลือกผู้ที่ผ่านเข้ารอบต่อไปเช่นกัน จนรอบสุดท้ายโค้ชแต่ละคนจะเหลือผู้เข้าแข่งขันเพียงคนเดียว และผลตัดสินสุดท้ายจากการโหวตหลังการแสดงถ่ายทอดสดจะเป็นกำหนดว่าใครคือผู้ชนะ
ในฤดูกาลที่ 2 ได้เพิ่มรอบ Knockout ซึ่งสืบเนื่องมาจากรอบ Battle Phase ได้มีกติกาเพิ่มให้โค้ชสามารถช่วยลูกทีมจากทีมอื่นที่ต้องตกรอบ ให้สามารถเข้ารอบได้แล้วย้ายมาอยู่ทีมของตนเอง จึงทำให้เกิด Knockout Round ขึ้น ซึ่งจะทำการจับคู่ 2 คนบนเวทีเดียวกันโดยร้องคนละเพลงกันแล้วตัดเชือกคัดออกกัน ณ จุดนั้นเลย ต่างจาก Battle Phase ที่จะสลับกันร้องในเพลงเดียวกัน และในรอบนี้ผู้เข้าแข่งขันจะต้องเป็นคนเลือกเพลงเองซึ่งก็ต่างกับรอบ Battle Phase อีกเช่นกันที่โค้ชจะเลือกเพลงให้ ในฤดูกาลที่ 3 รอบ Knockout เปลี่ยนกติกาจากจับคู่มาสองคนเป็นจับกลุ่มสี่คนบนเวทีเดียวกันร้องคนละเพลงแล้วโค้ชจะเลือกคนที่เข้ารอบสองคนจากกลุ่มเข้ารอบต่อไป ในฤดูกาลที่ 6 รอบ Knockout สลับมาแข่งก่อนหน้ารอบ Battle และมีการแบ่งกลุ่มในการแข่งขันรอบ Final รอบแรก และในฤดูกาลที่ 7 รอบการแสดงสดรอบแรกเป็นการจับคู่ข้ามทีม
ฤดูกาล
{| class="wikitable" ! ฤดูกาล ! เริ่มออกอากาศ ! รอบชิงชนะเลิศ ! 1 ! 2 ! 3 ! 4 ! 5 ! 6 ! 7 ! 8 ! ออล สตาร์ส
ทีมที่ได้อันดับที่ 1 และลูกทีมในรอบการแสดงสด ทีมที่ได้อันดับที่ 2 และลูกทีมในรอบการแสดงสด
ทีมที่ได้อันดับที่ 3 และลูกทีมในรอบการแสดงสด ทีมที่ได้อันดับที่ 4 และลูกทีมในรอบการแสดงสด
ภาพรวมของรายการ
สัญลักษณ์สี
{| class="wikitable" style="text-align:center; font-size:90%; line-height:16px; width:100%;" ! rowspan="2" scope="col" width="01%"  | ฤดูกาล ! rowspan="2" scope="col" width="10%"| ผู้ชนะ ! rowspan="2" scope="col" width="10%"| รองชนะเลิศอันดับ 1 ! rowspan="2" scope="col" width="10%" | รองชนะเลิศอันดับ 2 ! rowspan="2" scope="col" width="10%" | รองชนะเลิศอันดับ 3 ! rowspan="2" scope="col" width="10%" | โค้ชที่ชนะ ! colspan="4" scope="col" width="14%" | ตำแหน่งโค้ช ! width="03.5%" | 1 ! width="03.5%" | 2 ! width="03.5%" | 3 ! width="03.5%" | 4 ! scope="row" rowspan="2" | 1 ! scope="row" rowspan="2" | 2 ! scope="row" | 3 ! scope="row" | 4 ! scope="row" rowspan="2" | 5 ! scope="row" rowspan="2" | 6 ! scope="row" rowspan="2" | 7 ! scope="row" | 8 ! scope="row" | ออล สตาร์ส
สิงโตทะเลกาลาปาโกส
สิงโตทะเลกาลาปาโกส (Galápagos sea lion; ) สัตว์เลี้ยงลูกด้วยนมในอันดับสัตว์กินเนื้อ จำพวกสิงโตทะเลชนิดหนึ่ง
สิงโตทะเลกาลาปาโกส อยู่ในสกุลเดียวกันกับสิงโตทะเลแคลิฟอร์เนีย (Z. californianus) แต่มีขนาดเล็กกว่า นับเป็นสิงโตทะเลหรือแมวน้ำเพียงชนิดเดียวเท่านั้น ที่ไม่ได้อาศัยอยู่ในพื้นที่ที่มีอุณหภูมิหนาวเย็น หรือเขตขั้วโลก แต่อาศัยอยู่ในเขตร้อนใกล้เส้นศูนย์สูตร สันนิษฐานว่าคงเป็นเพราะในโลกยุคน้ำแข็ง มีกระแสน้ำเย็นทั้งเหนือและใต้ได้พัดพาเอาบรรพบุรุษของสิงโตทะเลกาลาปาโกส เดินทางมายังที่หมู่เกาะกาลาปาโกส อันเป็นสถานที่แห่งเดียวที่จะมีการพบเห็นสิงโตทะเลกาลาปาโกสได้
สิงโตทะเลกาลาปาโกส มีฤดูผสมพันธุ์ที่ยาวนานตั้งแต่เดือนพฤษภาคม-มกราคม ในปีถัดไป ออกลูกครั้งละ 1 ตัว ลูกสิงโตทะเลจะดูดกินนมแม่จนอายุได้ 1 ขวบ และจะได้รับการป้องกันดูแลจนอายุได้ 3 ขวบ ในขณะที่แม่สิงโตทะเลออกไปหาอาหาร จะมีสิงโตทะเลตัวเมียตัวอื่นทำหน้าที่ดูแลแทน ขณะเดียวกันสิงโตทะเลตัวผู้ก็จะทำหน้าที่เฝ้าระวังภัยให้เช่นกัน thumb|left|สิงโตทะเลตัวเมียและลูกอ่อน สิงโตทะเลกาลาปาโกส เป็นสัตว์ที่ไม่เกรงกลัวมนุษย์ มักเข้ามาอยู่ใกล้ ๆ เมื่อพบเจอมนุษย์ รวมถึงดำน้ำใกล้กับนักดำน้ำด้วย จึงถือเป็นสิ่งที่ดึงดูดใจประการหนึ่งที่เรียกผู้คนให้เดินทางมาท่องเที่ยวที่หมู่เกาะกาลาปาโกส นอกจากนี้แล้วยังมีพฤติกรรมแย่งกินปลาจากร้านขายปลาบนเกาะซานตาครูซ ของหมู่เกาะกาลาปาโกสกับนกกระทุงสีน้ำตาล (Pelecanus occidentalis) อีกด้วย
วัดกยองคำ
วัดกยองคำ เป็นศาสนสถานในศาสนาพุทธของชาวไทคำตี่แห่งหนึ่ง สร้างอย่างพุทธศิลป์พม่า ตั้งอยู่เมืองน้ำทราย รัฐอรุณาจัลประเทศ ประเทศอินเดีย มีขนาด 60 เฮกตาร์ เปิดให้ปฏิบัติศาสนกิจเมื่อ พ.ศ. 2553
ประวัติ
วัดแห่งนี้สร้างขึ้นเพื่ออุทิศแก่เจ้ากือนา น้ำส้ม ซึ่งเสียชีวิตจากอุบัติเหตุรถยนต์ตกสะพานและจมน้ำขณะอายุได้เพียง 28 ปี จาวนา ไมน์ (Chowna Mein) สมาชิกสภานิติบัญญัติได้จ่ายเงินจำนวน 30 ล้านรูปีสำหรับสร้างเจดีย์ทองคำหรือที่เรียกว่ากองมูคำตามนโยบายของรัฐบาลท้องถิ่น ทั้งนี้มูลนิธิไตรปิฎกโลกมีความพยายามที่จะพัฒนาวัดกยองคำให้เป็นศูนย์ศึกษาพระไตรปิฎกนานาชาติแห่งแรกในประเทศอินเดีย
พระสงฆ์บางรูปที่จำในวัดแห่งนี้สามารถใช้ภาษาไทยได้ เพราะเคยจำพรรษาในประเทศไทย ภายในวัดมีเรือนที่พักสำหรับผู้ปฏิบัติธรรมหลายหลัง
ครั้นประเพณีทอดกฐินในวันที่ 13 พฤศจิกายน พ.ศ. 2559 การนี้พระบาทสมเด็จพระมหาภูมิพลอดุลยเดชมหาราช บรมนาถบพิตรได้พระราชทานพระพุทธรูปที่เคยประดิษฐานภายในวัดบวรนิเวศราชวรวิหารแก่วัดกยองคำ คณะพระสงฆ์ไทยได้ถวายต้นกัลปพฤกษ์แก่พระเจดีย์ และมีการลอยกระทงในสระพุทธมุจลินท์ในวันสุดท้ายของเทศกาล
วัดชลประทานรังสรรค์
วัดชลประทานรังสรรค์ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลสามเงา อำเภอสามเงา จังหวัดตาก
วัดชลประทานรังสรรค์ หรือชาวบ้านนิยมเรียกว่า วัดจัดสรร เพราะตั้งอยู่ในหมู่บ้านจัดสรรที่ทางราชการจัดให้ ได้รับอนุญาตตั้งเป็นวัดเมื่อวันที่ 10 เมษายน พ.ศ. 2505 โดยกรมชลประทานสร้างวัดนี้เพื่อทดแทนวัดเดิมในตำบลบ้านนา 8 วัด คือ วัดท่าโป่ง วัดท่าเดื่อ วัดหลวง วัดศรีแท่น วัดบ้านห้วย วัดดอนแก้ว วัดธาตุลอย และวัดอุมวาบ เนื่องจากบริเวณที่ตั้งเดิมอยู่ในเขตที่จะถูกน้ำท่วมตามโครงการสร้างเขื่อนภูมิพล โครงการไฟฟ้าพลังน้ำยันฮี ได้ริเริ่มดำเนินการตั้งแต่ พ.ศ. 2503 จึงขนานนามอันเนื่องจากกรมชลประทานเป็นผู้สร้าง
ปูชนียวัตถุ คือ พระบรมสารีริกธาตุขององค์พระสัมมาสัมพุทธเจ้า และองค์พระธาตุลอยอันศักดิ์สิทธิ์ ยอดฉัตรเจดีย์ และมีพระพุทธรูปทองสำริดขนาดและปางต่าง ๆ หีบลวดลายทองที่บรรจุพระธรรม ตู้ไม้ และสิ่งของเครื่องใช้จำเป็นต่าง ๆ หลวงพ่อทันใจ อันเป็นพระพุทธรูปที่หล่อด้วยทองสำริดปางมารวิชัย ศิลปะเชียงแสนสิงห์สาม จำนวน 3 องค์ องค์แรกหน้าตักกว้าง 19 นิ้ว สูง 32 นิ้ว องค์ที่ 2 หน้าตักกว้าง 16 นิ้ว สูง 31 นิ้ว องค์ที่สามหน้าตักกว้าง 9 นิ้ว สูง 20 นิ้ว มีอายุกว่า 1,300 ปี
อินทรปรัสถ์
อินทรปรัสถ์ ( "ที่ราบลุ่มของพระอินทร์" หรือ "เมืองของพระอินทร์") ได้รับการกล่าวถึงในวรรณคดีอินเดียโบราณว่าเป็นเมืองของ อาณาจักรกุรุ เป็นเมืองหลวงของอาณาจักรที่นำโดย ปาณฑพ ใหมหากาพย์เรื่อง มหาภารตะ ในภาษาบาลี เรียกว่า อินทปัต นอกจากนี้ยังมีการกล่าวถึงใน พระไตรปิฎกภาษาบาลี ว่าเป็นเมืองหลวงของอาณาจักรกุรุในยุค มหาชนบท การวิจัยทางประวัติศาสตร์สมัยใหม่ได้กำหนดสถานที่ว่ามีที่ตั้งอยู่ในภูมิภาคของ นิวเดลี ในปัจจุบัน โดยเฉพาะป้อมปราการเก่า (Purana Qila) เมืองนี้บางครั้งเรียกอีกชื่อหนึ่งว่า Khandavaprastha หรือ Khandava Forest ซึ่งมีชื่อมาจากป่าที่อยู่ที่แม่น้ำยมุนา (อ้างอิงจากบันทึกใน มหาภารตะ) ซึ่งถูกทำลายโดย พระกฤษณะ และ อรชุน เพื่อสร้างเมือง
ประวัติ
เมืองอินทรปรัสถ์ถูกอ้างอิงใน มหาภารตะ ซึ่งเป็นมหากาพย์ภาษาสันสกฤต ที่รวบรวมในช่วงเวลาประมาณ 400 ก่อนคริสต์ศักราช เป็นหนึ่งในห้าสถานที่ที่พระกฤษณะเรียกร้องให้สงบศึกเพื่อสันติภาพและเพื่อหลีกเลี่ยงสงครามแห่งความหายนะ พระกฤษณะเสนอว่าหากหัสตินาปุระตกลงที่จะคืนอาณาจักรทั้ง 5 ของเมืองอินทรปรัสถ์ คืนให้กลับไปเป็นของพี่น้องปาณฑพ พวกเขาก็จะพอใจและจะไม่เรียกร้องอะไรอีก ทุรโยธน์ปฏิเสธอย่างฉุนเฉียวโดยให้ความเห็นว่าเขาจะไม่คืนให้แม้แต่เพียงเศษเสี้ยว ดังนั้นจึงเกิดมหาสงครามครั้งใหญ่ จนทำให้มหากาพย์แห่งมหาภารตะเป็นที่รู้จักมากที่สุด มหาภารตะบันทึกว่าเมืองอินทรปรัสถ์ เป็นที่อยู่อาศัยของพวกปาณฑพซึ่งเปิดสงครามกับ เการพ ซึ่งไม่ได้บรรยายสถานที่ตั้งของเมืองอินทรปรัสถ์ไว้แน่นอนว่ามีอาณาเขตเท่าไร มีแต่ Purana Qila ในนิวเดลีในปัจจุบันเท่านั้นที่มักถูกอ้างถึง และ มถุรา. และได้รับการบันทึกไว้ในตำราที่เก่าแก่เมื่อศตวรรษที่ 14 ช่วงต้นศตวรรษที่ 20 ชื่อว่า อินทปัต ยังคงถูกนำไปใช้อ้างอิงกับพื้นที่ Purana Qila อยู่ ในการศึกษาชื่อสถานที่ของอินเดียโบราณ Michael Witzel คิดว่านี่เป็นหนึ่งในหลาย ๆ สถานที่จากมหากาพย์ภาษาสันสกฤตซึ่งมีการเก็บรักษาชื่อไว้ในยุคปัจจุบันเช่น โกสัมพี/โกสัม
อ้างอิง
รายการอ้างอิง
จักรพรรดิอิงเงียว
จักรพรรดิอิงเงียว (允恭天皇 (Ingyō-tennō)) เป็นจักรพรรดิในตำนานองค์ที่ 19 ของญี่ปุ่น ครองสิริราชสมบัติระหว่าง 12 กุมภาพันธ์ ค.ศ. 410 – 8 กุมภาพันธ์ ค.ศ. 453 (พ.ศ. 953 - พ.ศ. 996)
หลังการสวรรคตของจักรพรรดิอิงเงียวใน ค.ศ. 453 (พ.ศ. 996) ได้เกิดสงครามแย่งชิงราชบัลลังก์ระหว่าง เจ้าชายคินาชิ อดีตรัชทายาทในจักรพรรดิอิงเงียวและ เจ้าชายอานาโฮะ ผู้เป็นพระอนุชาซึ่งสุดท้ายเป็นฝ่ายเจ้าชายอะนะโฮะที่ได้รับชัยชนะและขึ้นสืบราชบัลลังก์เป็น จักรพรรดิอังโก ขณะที่เจ้าชายคินาชิได้ปลงพระชนม์พระองค์เองระหว่างถูกเนรเทศ
อ้างอิง
376 453
วันเป็งปุ๊ด
วันเป็งปุ๊ด หรือ เพ็ญพุธ หรือประเพณีตักบาตรเที่ยงคืน เป็นประเพณีของทางภาคเหนือ ในทุกปีที่มีวันขึ้น 15 ค่ำ ที่ตรงกับวันพุธโดยไม่เจาะจงว่าต้องอยู่ในเดือนใด พระภิกษุสามเณรทุกรูปจะออกบิณฑบาตในตอนเที่ยงคืน โดยมีความแตกต่างของการนับเวลาคือ ที่ จังหวัดเชียงใหม่ จะตักบาตรคืนวันอังคารหลังเวลา 00.00 น. ซึ่งเป็นช่วงเวลาที่เข้าสู่วันพุธ ในขณะที่จังหวัดเชียงราย ลำปาง แม่ฮ่องสอน และแพร่ จะใส่ตักบาตรในคืนวันพุธเวลา 24.00 น. เป็นต้นไป บรรดาพุทธศาสนิกชนชาวเหนือจะเตรียมข้าวสารอาหารแห้งไว้คอยใส่บาตรตั้งแต่หลังเที่ยงคืน โดยจะไปคอยใส่บาตรที่หน้าบ้าน ตามถนนสายต่าง ๆ หรือตามแยกใกล้ชุมชน เป็นต้น
ประวัติ
ประเพณีตักบาตรเที่ยงคืน เกิดขึ้นครั้งแรกเมื่อใดไม่ปรากฏหลักฐานที่แน่ชัด แต่เข้าใจว่าทางภาคเหนือคงรับเอามาจากประเทศพม่า มีความเชื่อว่า พระอุปคุตซึ่งเป็นภิกษุที่พระพุทธเจ้าทรงเป็นองค์อุปัชฌาย์ เมื่อสำเร็จเป็นพระอรหันต์แล้ว ได้เสด็จลงไปจำศีลภาวนาอยู่ ณ สะดือทะเล ในรอบ 1 ปี จะขึ้นมาโปรดชาวเมืองก่อนเวลารุ่งอรุณชาวพม่ามักตื่นแต่ดึก เพื่อเตรียมอาหารไว้ใส่บาตรพระอุปคุตโดยมีคติความเชื่อว่า หากผู้ใดได้ทำบุญตักบาตรพระอุปคุตแล้วจะได้บุญใหญ่หลวง เกิดโชคลาภและความเป็นสิริมงคลในชีวิต คติความเชื่อนี้จึงทำให้พุทธศาสนิกชนถือปฏิบัติสืบทอดกันมาแต่ครั้งบรรพบุรุษ ในประเทศไทยการใส่บาตรเที่ยงคืนนี้ชาวเหนือเชื่อกันว่าพระอุปคุตจะแปลงกายเป็นสามเณรออกมาโปรดสัตว์ถ้าผู้ใดได้ใส่บาตรกับพระอุปคุตแล้วบุคคลนั้น จะประสบแต่ความสุขร่ำรวยด้วยทรัพย์สินเงินทองได้อานิสงส์แรง ดังนั้นเมื่อถึงวันเพ็ญตรงกับวันพุธชาวเหนือทุกคนจะไปคอยใส่บาตรเป็นพิเศษ
พืชไร่
พืชไร่ เป็นไม้ประเภทไม้ล้มลุกและไม้ทนแล้ง ต้องการน้ำน้อย มีอายุการปลูกและการเก็บเกี่ยวไม่นาน และเมื่อให้ผลผลิตแล้วลำต้นก็จะตาย พืชไร่ถือเป็นอาชีพหลักของเกษตรกรของประเทศไทย พืชไร่ที่จัดเป็นพืชเศรษฐกิจนำรายได้มาสู่ประเทศไทยอย่างมาก เช่น อ้อย เป็นวัตถุดิบสำหรับผลิตน้ำตาลทราย, ข้าวโพด เป็นวัตถุดิบสำหรับผลิตอาหารสัตว์, มันสำปะหลัง เป็นวัตถุดิบในการผลิตแป้งและอาหารสัตว์ ซึ่งวิทยาลัยเกษตรกรรมได้มีการส่งเสริมให้เกษตรกรปลูกพืชไร่อย่างมีคุณภาพ เช่น ส่งเสริมให้เกษตรกรปลูกมันสำปะหลังพันธุ์ห้วยบง 60 ซึ่งให้ผลผลิตสูง ทนโรค ส่งเสริมการปลูกสับปะรดพันธุ์เพชรบุรี ซึ่งมีคุณสมบัติหวานกรอบ เป็นต้น
การจำแนกพืชไร่
พืชไร่สามารถจำแนกตามประโยชน์ใช้งานได้เป็น พืชอาหารสัตว์ พืชใช้เมล็ด พืชคลุมดิน พืชหัว พืชสมุนไพร พืชเส้นใย พืชน้ำมัน พืชน้ำตาล เป็นต้น
พืชอุตสาหกรรม
ประเทศไทยเป็นประเทศที่มีศักยภาพด้านการเกษตร ซึ่งการเกษตรถือเป็นรากฐานของประเทศไทย มีการปลูกพืชประเภทพืชสวนเป็นจำนวนมากและพืชสวนที่ถือเป็นพืชเศรษฐกิจของประเทศ ได้แก่ ปาล์มน้ำมัน ซึ่งสามารถใช้ได้ทั้งในอุตสาหกรรมอาหารและด้านพลังงานทดแทน โดยมีการใช้น้ำมันปาล์มทดแทนน้ำมันดีเซลซึ่งต้องนำเข้าจากต่างประเทศปีละหลายร้อยล้านบาท ซึ่งน้ำมันที่เป็นทรัพยากรโลกก็เริ่มลดน้อยลง และส่งผลให้ราคายิ่งสูงขึ้น ประเทศไทยมีเป้าหมายในการเพิ่มพื้นที่ปลูกปาล์มน้ำมันให้ได้ 10 ล้านไร่ ภายในปี 2572 นอกจากปาล์มน้ำมันที่เป็นพืชอุตสาหกรรมของไทยแล้ว ยังมี กาแฟ ชา และแมคาเดเมีย ซึ่งมีการปลูกทางภาคใต้และภาคเหนือของประเทศไทย ทำรายได้เข้าสู่ประเทศและทำรายได้ให้เกษตรกรในท้องถิ่นได้เป็นอย่างดี
ในส่วนของการส่งเสริมวิชาชีพเกษตรของวิทยาลัยเกษตรกรรมทั่วทั้งประเทศไทยก็ได้มีการส่งเสริมให้ความรู้กับเกษตรกรผู้ประกอบอาชีพพืชไร่ชนิดต่าง ๆ
แดดริก บอยาตา
อางกา แดดริก บอยาตา (Anga Dedryck Boyata; เกิดวันที่ 28 พฤศจิกายน ค.ศ. 1990) เป็นนักฟุตบอลชาวเบลเยียม ผู้เล่นในตำแหน่งกองหลังให้กับสโมสร แฮร์ทา เบเอ็สเซ ในเยอรมนี และทีมชาติเบลเยียม
บอยาตาได้ลงเล่นฟุตบอลอาชีพครั้งแรกกับแมนเชสเตอร์ซิตีใน ค.ศ. 2010 และได้รับรางวัลผู้เล่นเยาวชนแห่งปีในฤดูกาล 2009–10 ต่อมาในฤดูกาล 2011–12 เขาถูกปล่อยยืมตัวให้กับโบลตันวอนเดอเรอส์ และในช่วงครึ่งแรกของฤดูกาล 2012–13 ก็ถูกปล่อยยืมตัวให้กับตเว็นเตอ ต่อมาใน ค.ศ. 2015 เขาย้ายไปเซลติกด้วยค่าตัว 1.5 ล้านปอนด์ และในวันที่ 19 พฤษภาคม ค.ศ. 2019 มีการรายงานว่า เขากำลังจะย้ายไปแฮร์ทา เบเอ็สเซ
บอยาตาได้เล่นให้กับทีมชาติเบลเยียมมาตั้งแต่ชุดเยาวชน เขาได้ลงเล่นให้กับทีมชาติชุดใหญ่ครั้งแรกใน ค.ศ. 2010 และมีส่วนช่วยให้ทีมชาติจบอันดับที่ 3 ในฟุตบอลโลก 2018
ชุดใหญ่
ผู้จัดการทีมชาติเบลเยียม จอร์จ ลีเคนส์ ได้เลือกบอยาตาติดทีมชาติในการแข่งขันรอบคัดเลือกของฟุตบอลชิงแชมป์แห่งชาติยุโรป 2012 นัดที่พบกับคาซัคสถานและออสเตรียในช่วงปลาย ค.ศ. 2010 อย่างไรก็ตาม เขาไม่ได้ลงเล่นในนัดที่พบกับคาซัคสถาน แต่ได้ลงเล่นให้กับทีมชาติครั้งแรกในนัดที่พบกับออสเตรียเมื่อวันที่ 10 ตุลาคม ค.ศ. 2010 โดยเขาลงเล่นในช่วงครึ่งหลังแทนที่โตบี อัลเดอร์เวเริลด์ นัดนั้นจบลงด้วยผลเสมอ 4–4 ต่อมาในเดือนสิงหาคม ค.ศ. 2011 เขาติดทีมชาติในนัดกระชับมิตรที่จะพบกับสโลวีเนีย แต่สุดท้ายเขาก็ไม่ได้ลงเล่น
บอยาตาถูกเรียกตัวติดทีมชาติเบลเยียมอีกครั้งในเดือนตุลาคม ค.ศ. 2015 สำหรับการแข่งขันรอบคัดเลือกของฟุตบอลชิงแชมป์แห่งชาติยุโรป 2016 นัดที่พบกับอันดอร์ราและอิสราเอล เขาไม่ได้ลงเล่นในสองนัดนี้เลย แต่ถูกเรียกติดทีมชาติอีกครั้งในนัดกระชับมิตรที่พบกับโปรตุเกสเมื่อวันที่ 29 มีนาคม ค.ศ. 2016 โดยในนัดนั้น เขาได้ลงเล่นในนาทีที่ 86 แทนที่เจสัน เดอนาเยอร์
ในเดือนพฤษภาคม ค.ศ. 2018 เขามีชื่อติดทีมชาติเบลเยียมชุดเบื้องต้น สำหรับการแข่งขันฟุตบอลโลก 2018 ที่ประเทศรัสเซีย ต่อมาในวันที่ 4 มิถุนายน ค.ศ. 2018 เขายังคงมีชื่อติดทีมชาติชุด 23 คนสุดท้าย ในการแข่งขันรอบสุดท้าย เขาได้ลงเล่นครบทุกนาทีตลอดสามนัดในรอบแบ่งกลุ่ม อย่างไรก็ตาม เขากลับไม่ได้ลงเล่นในรอบแพ้คัดออก ซึ่งสุดท้ายแล้วทีมจบอันดับที่ 3
เกียรติประวัติ
เซลติก
เบลเยียม
รางวัลส่วนตัว
สุลต่านอับดุลเลาะห์ มูคาร์ราม ชาห์
สุลต่านอับดุลเลาะห์ มูคาร์ราม ชาห์ พระองค์เป็นสุลต่านองค์ที่ 20 แห่งรัฐเกอดะฮ์ พระองค์มีภรรยาทั้งหมด 7 พระองค์ พระองค์ครองราชย์ระหว่าง ค.ศ. 1778–1797 บิดาของพระองค์ชื่อสุลต่านมูฮัมหมัด จีวา ไซนัล อาบีดินที่ 2 มีลูกชาย10 องค์
เจ้าคณะภาค
เจ้าคณะภาค เป็นพระสังฆาธิการที่ได้รับพระบัญชาแต่งตั้งจากสมเด็จพระสังฆราช โดยผ่านมติการเห็นชอบของมหาเถรสมาคม มีอำนาจหน้าที่การปกครองตามพระราชบัญญัติคณะสงฆ์และกฎมหาเถรสมาคม ในเขตจังหวัดของตน เจ้าคณะภาค คือพระสังฆาธิการผู้ปกครองคณะสงฆ์ระดับภาค
อำนาจหน้าที่
ข้อ 10 แห่งกฎมหาเถรสมาคม ฉบับที่ 23 (พ.ศ. 2541) ว่าด้วยระเบียบการปกครองคณะสงฆ์ กำหนดให้เจ้าคณะภาคมีอำนาจหน้าที่การปกครองคณะสงฆ์ในเขตภาคของตน ดังนี้
คุณสมบัติ
ข้อ 6 แห่งกฎมหาเถรสมาคม ฉบับที่ 24 (พ.ศ. 2541) ว่าด้วยการแต่งตั้งถอดถอนพระสังฆาธิการ กำหนดให้พระภิกษุผู้จะดำรงตำแหน่งปกครองคณะสงฆ์ต้องมีคุณสมบัติทั่วไป ดังต่อไปนี้ และในข้อ 10 ได้กำหนดให้พระภิกษุผู้จะดำรงตำแหน่งเจ้าคณะภาค ต้องมีคุณสมบัติโดยเฉพาะอีกส่วนหนึ่ง ดังนี้
การรวมเขตภาคในคณะธรรมยุต
ในคณะธรรมยุตกำหนดให้เขตภาคบางเขตอยู่ใต้การปกครองของเจ้าคณะภาครูปเดียวกัน ดังนี้
การถอดถอน
ดูรายละเอียดที่ พระสังฆาธิการ
พระครูสันติวีรญาณ (ฟัก สนฺติธมฺโม)
พระครูสันติวีรญาณ (ฟัก สนฺติธมฺโม) หรือ หลวงปู่ฟัก นามเดิมคือ สุขจิตร์ พูลกสิ เกิดเมื่อวันที่ 11 ตุลาคม พ.ศ. 2478 มรณภาพวันที่ 9 มิถุนายน พ.ศ. 2553
กำเนิด
พระครูสันติวีรญาณ (ฟัก สฺติธมฺโม) หรือ หลวงปู่ฟัก นามเดิมท่านคือ สุขจิตร์ พูลกะสิน เป็นบุตรของ คุณพ่อสังข์ และ คุณแม่เจน พูลกะสิน เกิดเมื่อวันที่ 11 ตุลาคม พ.ศ. 2478 ณ บ้านเลขที่ 1 หมู่ 4 ตำบลสองพี่น้อง อำเภอท่าใหม่ จังหวัดจันทบุรี
จากคำบอกเล่าของคุณยายท่านหนึ่ง (เพื่อนและญาติรุ่นพี่สมัยเป็นฆราวาส) กล่าวว่า ตอนเด็กพระอาจารย์ฟักท่านอ้วนขาวเหมือนลูกฟัก จึกถูกเรียกว่า "ฟัก" แต่พ่อแม่เรียกว่า "หนู" มีน้องสาวหนึ่งคนชื่อ "แฟง" เสียชีวิตตั้งแต่ยังเด็ก อายุยังไม่ถึง 9 ขวบ ท่านเลยกลายเป็นลูกโทนไปโดยปริยาย
อุปสมบท
งานฉลองกึ่งพุทธกาลเกิดขึ้นเมื่อคืนวันวิสาขบูชาที่ 24 พฤษภาคม พ.ศ. 2499 พระสุทธิธรรมรังสี (พ่อลี ธมฺมธโร) ได้ประกาศหลังแสดงพระธรรมเทศนาจบลงว่า "เราจะจัดงานฉลอง 25 พุทธศตวรรษในปี 2500 ที่วัด อโศการาม....."
ท่านย้ำเหตุที่จะทำงานนี้ว่า 1.ช่วยหมู่คณะ 2.เพื่อเกียรติพระศาสนา 3. เพื่อรักษาข้อปฏิบัติให้ไปสู่จุดหมายคือพระนิพพาน
แผนงานเบื้องต้นของท่านในครั้งนั้นมี 4 ประการ คือ 1.สร้างพระหนึ่งล้านองค์เพื่อแจกผู้มาร่วมงานและบรรจุลงเจดีย์ 2.สรางพระไตรปิฎกฉบับภาษาไทย 3.อุปสมบทพระภิกษุ 80 รูป บรรพชาสามเณร 80 รูป บวชนุ่งขาวถือศีล 8 (อุบาสก) 80 คน อุบาสิกา 80 คน ถเมีจำนวนเกินที่กำหนดไว้ยิ่งดี การบวชมี 7 วันเป็นอย่างต่ำ 4.สร้างพระเจดีย์ไว้เป็นที่ระลึกในงานสำคัญนี้